stanford-oval/wikipedia huggingface dataset:
Karl Söderman
Elämä ja ura

Karl Södermanin suku on kotoisin Kruunupyystä. Söderman syntyi Oulussa, jossa hänen isänsä johti sahalaitosta. Sahanjohtajan tehtävien perässä perhe muutti ensin Poriin ja sieltä Porvoon Kaunissaareen.
Koulun jälkeen Söderman pääsi Helsingin kaasutehtaan konepajaoppilaaksi ja tuli 1882 valituksi ylimääräisenä oppilaana Polyteknilliseen opistoon, josta valmistui 1886. Söderman sai 22-vuotiaana töitä valaisimia, voimansiirtolaitteita ja hydraulisia hissejä valmistavalta John Stenbergin konepajalta. John Didrik Stenbergin kuoltua 1886 Söderman vuokrasi konepajan itselleen ja jatkoi yhtiön johtajana 1888–1892.
Joulukuussa 1891 erinomaisia tuloksia Stenbergillä saanut Söderman valittiin uuden Kone- ja Siltarakennus Oy:n isännöitsijäksi ja toimitusjohtajaksi. Yritys muodostettiin yhdistämällä entisen Osberg & Baden -konepajan Osbergin tehdas (Osbergska Verkstad) ja 1889 rautateiden rakentajaksi perustettu Siltarakennusyhtiö, jolloin syntyi Helsingin toiseksi suurin metalliteollisuusyritys Rautateiden konepajan jälkeen.
Siltojen ja rautatievaunujen lisäksi Kone- ja Siltarakennus valmisti sellukattiloita, höyrykattiloita, separaattoreita, vaakoja, ammuksia, erilaisia valutuotteita ja jopa laivoja, ja tuotteista myytiin 1890-luvun puolivälissä noin 80 prosenttia Venäjälle. Yhtiö nousi tuotannon arvossa Suomen suurimmaksi konepajaksi. Vuonna 1905 Venäjän–Japanin sota nosti valmistusarvon yli 6,2 miljoonaan markkaan.
Vuonna 1903 Karl Söderman valittiin vastaperustetun Suomen Metalliteollisuuden Harjoittajain Liiton puheenjohtajaksi. Suomen Yleinen Työnantajaliitto perustamisessa 1906 Söderman oli myös keskeisesti mukana ja toimi sen hallituksessa kuolemaansa saakka. Muita järjestöjen hallitustehtäviä Södermanilla oli Suomen Vientiyhdistyksessä, Suomen Metalliteollisuuskonttorissa, Arbetets Vänner i Sörnäs -yhdistyksessä sekä Helsingin Käsityö- ja Teollisuusyhdistyksessä. Hän oli myös Helsingin kaupunginvaltuuston jäsen 1896–1901 ja 1904–1906 sekä mukana perustamassa Teknikern-aikakauslehteä.
Karl Söderman harrasti kilpapurjehdusta ja oli Nyländska Jaktklubbenin varakommodori. Hän voitti purjehduksessa Sinebrychoffin pokaalin vuonna 1905 Sanpriel-veneellä. Hän kuoli parantolassa Etelä-Tirolin Meranossa 1911. Samana vuonna hän oli saanut vuorineuvoksen arvon.
Perhe

Södermanin tytär Ellen Alfhild (s. 1891) oli naimisissa toimittaja Ivar Lassyn kanssa.
Kirjallisuutta

Catani, Hugo F. (1931): Bergsrådet Karl Wilhelm Söderman.
Karl Carstens

| Karl Carstens |
| --- | --- |
 Karl Carstens vuonna 1978.
Saksan 5. liittopresidentti
 1. heinäkuuta 1979 – 30. kesäkuuta 1984  
Liittokansleri:  Helmut Schmidt Helmut Kohl
Edeltäjä:  Walter Scheel
Seuraaja:  Richard von Weizsäcker
Henkilötiedot
Syntynyt: 14. joulukuuta 1914 Bremen, Saksan valtakunta
Kuollut: 30. toukokuuta 1992 (77 vuotta) Meckenheim, Saksa
Puoliso:  Veronica Carstens
Tiedot
Puolue:  Saksan kristillisdemokraattinen unioni
Uskonto:  Luterilainen
 Nimikirjoitus
Karl Carstens (14. joulukuuta 1914 Bremen – 30. toukokuuta 1992 Meckenheim) oli saksalainen poliitikko. Hän toimi Länsi-Saksan viidentenä liittopresidenttinä vuosina 1979–1984.
Carstens syntyi Bremenissä ja opiskeli lakia ja politiikan tutkimusta Frankfurtin, Dijonin, Münchenin, Königsbergin ja Hampurin yliopistoissa 1933–1936. Hän suoritti lakitieteen kandidaatin tutkinnon Yalessa 1949.
Carstens valittiin liittopäiville 1972 CDU:n edustajana. Hän nousi liittopäiväryhmän puheenjohtajaksi 1973, liittopäivien puhemieheksi 1976 ja liittopresidentiksi 1979. Carstensin presidenttikauden värikkäimpiä tapahtumia oli vuoden 1983 uusintavaalit, jotka piti järjestää, kun vastavalittu liittokansleri Helmut Kohl hävisi luottamusäänestyksen. Kohlia syytettiin perustuslain väärinkäyttämisestä, mutta Carstens suostui hajottamaan liittopäivät ja järjestämään uudet vaalit. Vuonna 1984 Carstens päätti ikäänsä vedoten olla pyrkimättä toiselle kaudelle.[lähde? ]
Aiheesta muualla

Kuvia tai muita tiedostoja aiheesta Karl Carstens Wikimedia Commonsissa
Saksan liittopresidentit
Theodor Heuss
Heinrich Lübke
Gustav Heinemann
Walter Scheel
Karl Carstens
Richard von Weizsäcker
Roman Herzog
Johannes Rau
Horst Köhler
Christian Wulff
Joachim Gauck
Frank-Walter Steinmeier
Kaarle Suuren palkinnon saajat
| --- | --- |
1950–1975:  1950 Richard Coudenhove-Kalergi · 1951 Hendrik Brugmans · 1952 Alcide De Gasperi · 1953 Jean Monnet · 1954 Konrad Adenauer · 1956 Winston Churchill · 1957 Paul-Henri Spaak · 1958 Robert Schuman · 1959 George Marshall · 1960 Joseph Bech · 1961 Walter Hallstein · 1963 Edward Heath · 1964 Antonio Segni · 1966 Jens Otto Krag · 1967 Joseph Luns · 1969 Euroopan komissio · 1970 François Seydoux de Clausonne · 1972 Roy Jenkins · 1973 Salvador de Madariaga
1976–2000:  1976 Leo Tindemans · 1977 Walter Scheel · 1978 Konstantínos Karamanlís · 1979 Emilio Colombo · 1981 Simone Veil · 1982 kuningas Juan Carlos I · 1984 Karl Carstens · 1986 Luxemburgin kansa · 1987 Henry Kissinger · 1988 François Mitterrand, Helmut Kohl · 1989 Veli Roger (Taizé-yhteisö) · 1990 Gyula Horn · 1991 Václav Havel · 1992 Jacques Delors · 1993 Felipe González · 1994 Gro Harlem Brundtland · 1995 Franz Vranitzky · 1996 kuningatar Beatrix · 1997 Roman Herzog · 1998 Bronisław Geremek · 1999 Tony Blair · 2000 Bill Clinton
2001–:  2001 György Konrád · 2002 Euro-valuutta     · 2003 Valéry Giscard d’Estaing · 2004 Pat Cox, paavi Johannes Paavali II (erikoispalkinto) · 2005 Carlo Azeglio Ciampi · 2006 Jean-Claude Juncker · 2007 Javier Solana · 2008 Angela Merkel · 2009 Andrea Riccardi · 2010 Donald Tusk · 2011 Jean-Claude Trichet · 2012 Wolfgang Schäuble · 2013 Dalia Grybauskaitė · 2014 Herman Van Rompuy · 2015 Martin Schulz · 2016 paavi Franciscus · 2017 Timothy Garton Ash · 2018 Emmanuel Macron · 2019 António Guterres · 2020 Klaus Johannis · 2022 Svjatlana Tsih’anouskaja, Maryja Kalesnikava, Veronika Tsapkala · 2023 Volodymyr Zelenskyi, Ukrainan kansa · 2024 Pinchas Goldschmidt ja Euroopan juutalaisyhteisöt
Karl Georg Winkelblech

Karl Georg Winkelblech
Karl Georg Winkelblech, käytti myös nimeä Karl Marlo, (1810 Ensheim, Mainz – 1865 Kassel) oli saksalainen kansantaloustieteilijä. Hän oli vuodesta 1839 kemian ja teknologian professorina Kasselin ylemmässä teollisuus- ja käsityökoulussa.
Winkelblech oli ensimmäinen saksalainen yhteiskuntateoreetikko. Hän lähtee siitä, että jokaisella ihmisellä on oikeus työnsaantiin ja työnsä täyteen tuottoon. Oikeuden toteuttamiseksi on luotava uusi talousjärjestelmä, federalismi, jonka vallitessa kulutushyödykkeet olisivat yksityisomaisuutta, yhteiskunnallisen teollisuuden rinnalla olisi myös yksityistä teollisuutta, mutta maaomaisuus olisi yhteistä ja kauppa suurimmaksi osaksi valtion vastuulla.
Winkelblech käsittelee aihetta teoksessa Untersuchungen über die Organisation der Arbeit, oder System der Weltökonomie (1850–1859), jonka hän julkaisi tekijänimellä Karl Marlo. Sen ensimmäinen osa on historiallis-kriittinen johdanto talouteen. Toinen osa sisältää systemaattisen esityksen talouden elementeistä ja kolmas osa hahmotelman työn organisoinnista.
Aiheesta muualla

Kuvia tai muita tiedostoja aiheesta Karl Georg Winkelblech Wikimedia Commonsissa
Karin Thürig

| Karin Thürig |
| --- | --- |
 Thürig juhlimassa pronssiaan olympialaisissa 2008.
Henkilötiedot
Syntynyt: 4. heinäkuuta 1972 (ikä 52)
Kansalaisuus:   Sveitsi
Pyöräilijä
Pituus:  183 cm
Paino:  66 kg
Joukkue:  lopettanut
Laji:  maantie, rata, triathlon
Rooli:  ajaja
Ajajatyyppi:  aika-ajon erikoisnainen
Ura
Ammattilaisjoukkue(et)
2005–2006 2007 2008 2009:  Univega Raleigh-Lifeforce Cervélo-Lifeforce Bigla Cycling Team
Suurimmat voitot
 Maantieaika-ajon maailmanmestari 2004, 2005  Sveitsin aika-ajomestari 2002, 2004–2009 
 Tiedot päivitetty: 11. tammikuuta 2024 
Aiheesta muualla
www.karinthuerig.ch
| Mitalit> Maa:   Sveitsi.Naisten maantiepyöräily. Olympialaiset  | Mitalit> Maa:   Sveitsi.Naisten maantiepyöräily. Olympialaiset  | Mitalit> Maa:   Sveitsi.Naisten maantiepyöräily. Olympialaiset  | Maa:   Sveitsi> Naisten maantiepyöräily. |
| --- | --- | --- | --- |
|  Pronssia | Ateena 2004 | aika-ajo |  |
|  Pronssia | Peking 2008 | aika-ajo |  |
| maantiepyöräilyn MM-kilpailut  | maantiepyöräilyn MM-kilpailut  | maantiepyöräilyn MM-kilpailut  |  |
|  Kultaa | Bardolino 2004 | aika-ajo |  |
|  Kultaa | Madrid 2005 | aika-ajo |  |
|  Hopeaa | Salzburg 2006 | aika-ajo |  |
|  Pronssia | Zolder/Hasselt 2002 | aika-ajo |  |
Naisten ratapyöräily
| ratapyöräilyn MM-kilpailut  | ratapyöräilyn MM-kilpailut  | ratapyöräilyn MM-kilpailut  |  |
|  Pronssia | Los Angeles 2005 | henkilökohtainen takaa-ajo |  |
Karin Thürig (s. 4. heinäkuuta 1972 Rothenburg, Sveitsi) on sveitsiläinen maantiepyöräilijä, ratapyöräilijä ja triathlonisti. Hän on kilpaillut menestyksekkäästi myös duathlonissa. Thürig on valittu vuonna 2004 Sveitsin parhaaksi naisurheilijaksi. Hän kilpaili maantiepyöräilyssä ammattilaisena vuosina 2005–2009.
Thürig tunnettiin maantiepyöräilyssä erityisesti hyvänä aika-ajajana. Hän on ollut 2000-luvulla Sveitsin parhaita naispuolisia maantieaika-ajajia ja dominoinut maansa mestaruuskilpailuja voittaen mestaruuden vuosina 2002 ja 2004–2009 sekä sijoittunut vuonna 2001 toiseksi. Thürig on voittanut myös maantieaika-ajon maailmanmestaruuden vuosina 2004 ja 2005.
Thürig edusti maataan vuosien 2004 ja 2008 kesäolympialaisissa ja voitti molemmilla kerroilla pronssia maantieaika-ajossa.
Ratapyöräilyssä Thürigin mielimatka oli kolmen kilometrin takaa-ajo, jossa hän voitti maailmancupin osakilpailuja sekä pronssia maailmanmestaruuskilpailuissa.
Myös Karinin nuorempi sisar Andrea on kilpapyöräilijä.
Aiheesta muualla

Kuvia tai muita tiedostoja aiheesta Karin Thürig Wikimedia Commonsissa
Keski-Afrikan keisari

| Keski-Afrikan keisari |
| --- | --- |
 Empereur de Centrafrique
 Keisarin käyttämä lippu
 Keisari Bokasa I kruunajaisissaan
 
Virka-asunto:  Palais de la Renaissance, Bangui
Perustettu:  4. joulukuuta 1976
Ensimmäinen:  Bokassa I
Viimeinen:  Bokassa I
Lakkautettu:  21. syyskuuta 1979
Keski-Afrikan keisari (ransk. Empereur de Centrafrique) oli Keski-Afrikan keisarikunnan hallitsijan titteli vuosina 1976–1979. Keski-Afrikan presidentti Jean-Bédel Bokassa julisti itsensä keisari Bokassa I:ksi 4. joulukuuta 1976, ja piti kruunajaiset 4. joulukuuta 1977. Kruunajaisseremonia, jonka arvioitiin maksavan 20 miljoonaa Yhdysvaltain dollaria (80 miljoonaa dollaria nykyrahassa). Vaikka Bokassa hallitsi nimellisesti perustuslaillisena hallitsijana, hän käytti absoluuttista valtaa. Bokassa otti vallan vuoden 1966 vallankaappauksessa.
Keisarin titteli oli virallisesti "Hänen keisarillinen korkeutensa [nimi] rauhan apostoli, Jeesus Kristuksen palvelija Keski-Afrikan keisarikunnan keisari ja marsalkka".
Bokassa yritti perustella toimiaan väittäen, että monarkian luominen auttaisi Keski-Afrikkaa "erottumaan" muualta mantereesta ja ansaitsemaan maailman kunnioituksen. Kruunajaisiin kului kolmanneksen maan vuosittaisesta budjetista ja koko Ranskan kehitysavusta sinä vuonna, mutta suurista kutsuista huolimatta ulkomaalaisia päämiehiä ei osallistunut tapahtumaan. Monet ajattelivat, että Bokassa oli suuruudenhullu, ja verrattiin hänen egotistista luonnetta naapurimaan diktaattorin, Ugandan presidentti Idi Aminiin.
Karl Korsch

Karl Korsch
Karl Korsch (15. elokuuta 1886 Tostedt, Saksa – 21. lokakuuta 1961 Belmont, Yhdysvallat) oli saksalainen marxilainen filosofi ja marxilaisuuden teoreetikko.
Korsch opiskeli oikeustiedettä, taloustiedettä ja filosofiaa Münchenin, Berliinin, Geneven ja Jenan yliopistoissa. Hän väitteli tohtoriksi Jenasta vuonna 1910. Vuosina 1917–1933 Korsch toimi aktiivisesti vasemmistolaisessa politiikassa Saksassa, mutta jätti maan valtiopäivätalon palon jälkeen. Hän oli jonkun aikaa Englannissa ja Tanskassa ja asettui lopulta Yhdysvaltoihin vuonna 1936. Yhdysvalloissa hän opetti Tulanen yliopistossa New Orleansissa. Hän työskenteli myös Institute for Social Researchissa New Yorkissa.
Korschin pääteos oli Marxismus und Philosophie (”Marxilaisuus ja filosofia”), jossa hän pyrki palauttamaan marxilaisuuden hegeliläisyyden perilliseksi. Hän oli huolissaan siitä, että marxilainen teoria oli menettämässä pätevyytensä ja ”vulgarisoitumassa” erilaisten sosialististen organisaatioiden käsittelyssä. Korschin kritiikkiä ei kuitenkaan hyväksytty osaksi mitään virallista kommunistista teoriaa, vaan se jäi kommunististen toisinajattelijoiden ja akateemikkojen omaisuudeksi. Korschin ajatukset saivat kuitenkin uutta suosiota 1960- ja 1970-luvuilla. Korschilla on ollut vaikutusta muun muassa Frankfurtin koulukuntaan sekä Bertolt Brechtiin.
Teoksia

Marxismus und Philosophie (1923)
Karl Marx (New York: John Wiley & Sons, 1938)
Ten Theses on Marxism Today (1950)
Three essays on Marxism, johdanto Paul Breines (New York: Monthly Review Press, 1971); sisältää esseet Why I am a Marxist, Introduction to Capital ja Leading Principles of Marxism: a Restatement
Aiheesta muualla

Karl Korsch Marxists Internet Archive (englanniksi)
Karl Korsch Archive Libertarian Communist Library (englanniksi)
Mattick, Paul: Karl Korsch: His Contribution to Revolutionary Marxism (1962) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Karl Korsch
Käännös suomeksi
Karl Konstantin Fieandt

Karl Konstantin Fieandt (8. joulukuuta 1850 Padasjoki – 12. huhtikuuta 1940 Padasjoki) oli suomalainen juristi, liikemies, maanviljelijä ja valtiopäivämies.
Henkilöhistoria

Fieandt tuli ylioppilaaksi 1869 ja suoritti tuomarintutkinnon 1873, varatuomarin arvon hän sai 1876. Fieandt toimi asianajajana, kunnes ryhtyi harjoittamaan saha-, rauta- ja meijeriteollisuutta sekä maanviljelyä. Padasjoen kuntakokouksen esimies Fieandt oli kahdeksantoista vuotta ja kunnanvaltuuston puheenjohtaja vuodesta 1911. Hän oli Tapion perustajia ja ensimmäinen puheenjohtaja 1908–1926.  Fieandt oli Jämsän tuomiokunnasta talonpoikaissäädyssä edustaja valtiopäivillä 1899 ja 1900. Hän sai kunnallisneuvoksen arvon 1905.
Julkaisuja

Viime valtiopäivien Maatalousvaliokunnan ehdotus uudeksi maanvuokralaiksi: alustus maanomistajain 14. p. joulukuuta 1907 pitämässä kokouksessa Helsingissä, 1907
Keski-Abaco

Keski-Abacon sijainti
Keski-Abaco on Bahaman hallintoalue Abacon saarella. Hallintoalue koostuu kolmesta kaupungista: Dundas Town, Marsh Harbour, Murphy Town. Hallinnollinen keskus sijaitsee suurimmassa kaupungissa, eli Marsh Harborissa. Hallintoalueen yhteenlaskettu asukasluku on 9 196.
Kankan

| Kankan |
| --- | --- |
 Kankan
 Koordinaatit: 10.3819°N, 9.3004°W 
Valtio:  Guinea
Alue:  Kankan
Prefektuuri:  Kankan
Väkiluku (2014):  194 671
Infobox OKVirheellinen NIMI-arvo: 
Kankan on kaupunki ja aluekeskus itäisessä Guineassa, linnuntietä 493 kilometriä pääkaupunki Conakrystä itään. Sen asukasluku oli 194 671 vuonna 2014, jolloin se oli maan kolmanneksi väkirikkain kaupunki.
Soninket perustivat kaupungin 1700-luvulla karavaanien kauppapaikaksi, jossa myytiin suolaa, kultaa ja kolapähkinöitä. Kaupunki sijaitsee Nigerin sivujoen Milon purjehduskelpoisen osan päässä.
Kankanissa on muun muassa yliopisto ja lentokenttä.
Aiheesta muualla

Kuvia tai muita tiedostoja aiheesta Kankan Wikimedia Commonsissa
Keski-Afrikan tasavallan kielet

| Keski-Afrikan tasavallan kielet |
| --- | --- |
 Ranskankielisiä mainostauluja Banguissa.
Viralliset:  ranska, sango
Alkuperäiskielet:  ubangilaiset kielet, aiki, bongo-bagirmi-kielet, bantukielet
Arkikieli:  afrikanranska
Vieras kieli:  englanti
Viittomakielet:  ranskankielisen Afrikan viittomakieli
Näppäimistöasettelu:  AZERTY 
Keski-Afrikan tasavalta on pienestä väkiluvustaan (noin 5,4 milj.) huolimatta melko monikielinen maa. Ethnologuen mukaan maassa on 72 elävää kieltä. Maan viralliset kielet ovat ranska ja sango.
Huolimatta virallisesta asemasta ainoastaan 22,5 % maan asukkaista osaa ranskaa. Sitä käytetään kaikissa valtion virallisissa asiakirjoissa ja muussa viestinnässä. Sango on ollut virallinen kieli vuodesta 1991, ja arviolta 92 % maan asukkaista käyttää sitä lingua francana..
Useat maassa tavattavat kielet ovat uhanalaisia.
Karl Gerhard passerar i revy

| Karl Gerhard passerar i revy Magnus Uggla |
| --- | --- | --- |

Cover-albumin tiedot
 Äänitetty : 2010
 Julkaistu: 29. lokakuuta 2010
 Tyylilaji: pop, rock
 Levy-yhtiö: Cupol, Sony Music
Magnus Ugglan muut julkaisut
| Magnus Uggla 1975–2008 2008 | Karl Gerhard passerar i revy 2010 | Innan filmen tagit slut 2011 |
Karl Gerhard passerar i revy on Magnus Ugglan albumi, joka julkaistiin 29. lokakuuta 2010. Se on hänen neljästoista studioalbuminsa. Levy sisältää pelkästään Ugglan tekemiä cover-versioita esikuvansa kuplettilaulaja Karl Gerhardin kappaleista.
Kappaleet

God afton vackra mask – 4.29
Lite gullregn – 3.01
I de ökända kvarteren i det ruskiga Marseille – 3.29
Alla de gamla fina märkena – 2.52
Kan du tänka dig honom utan hår? (Jag kan det inte) – 2.41
Bom – 2.47
(Det ska vara) Feda breda pågar – 2.56
Den siste mohikanen – 3.23
Axlarna ska slutta – 3.22
Handarbetsvisan – 3.46
Mitt hjärta – 2.55
Hälsa Ada – 2.43
Mops i mattes knä – 3.45
Kankakeejoki

| Kankakee |
| --- | --- |
 Kankakeejokea Kankakee kaupungissa
Laskupaikka:  Illinois
Maat:  Yhdysvallat
Pituus:  214 km
Alkulähteen korkeus:  221 m
Kankakee on  joki Yhdysvaltojen Keskilännessä.  Sen lähde on South Bendissä Indianan osavaltiossa. Se virtaa aluksi etelään ja länteen Kankakeen kaupunkiin, missä siihen yhtyy Iroquoisjoki. Joki kääntyy luoteeseen ja kohtaa Des Plaines -joen. Yhdessä nämä muodostavat Illinoisjoen.
Aiheesta muualla

Kuvia tai muita tiedostoja aiheesta Kankakeejoki Wikimedia Commonsissa
Kay Hartwall

Kay-Erik Hartwall (22. tammikuuta 1906 Helsinki – 11. kesäkuuta 1997 Helsinki) oli suomalainen yritysjohtaja ja teollisuusneuvos.
Kay Hartwall oli Victor Hartwallin pojanpojanpoika. Hän opiskeli agrologiksi, tuli Oy Hartwall Ab:n palvelukseen vuonna 1936 ja eteni toimitusjohtajaksi vuonna 1946. Hänen kaudellaan yhtiön liiketoiminta kasvoi, ja tunnettuihin tuotteisiin kuuluivat Hartwallin Jaffa sekä Coca-Cola, jonka valmistusoikeudet yritys sai vuonna 1957. Seuraavalla vuosikymmenellä yritys alkoi valmistaa virvoitusjuomien lisäksi myös olutta. Hartwall jätti toimitusjohtajan tehtävät vuonna 1976 ja luopui hallituksen puheenjohtajuudesta vuonna 1982.
Hartwall oli perustanut vuonna 1932 isänsä kanssa pienimuotoisen metalliteollisuusyrityksen K. Hartwall Oy:n, joka aloitti patenttikorkkien valmistajana ja ryhtyi sittemmin tekemään myös kauppakärryjä ja rullakoita, asiakkainaan muun muassa Ikea. Kay Hartwall hoiti toimitusjohtajan tehtävää 1940–1964, ja 2000-luvulla yrityksen omistivat hänen poikansa Erik ja John Hartwall.
Kay Hartwall hoiti useita luottamustehtäviä muun muassa Fazer Musiikki Oy:n johtokunnassa vuodesta 1940 lähtien sekä Yrittäjäin Vakuutuksen hallintoneuvostossa. Hänelle myönnettiin teollisuusneuvoksen arvonimi vuonna 1968. Sipoossa on hänen mukaansa nimetty Kay Hartwallin tie.
Karnaattiset sodat

Karnaattiset sodat olivat sarja Britannian ja Ranskan välisiä taisteluja Etelä-Intiassa vuosina 1746–1763. Sepoyt, intialaiset sotilaat, avustivat molempia osapuolia. Seurauksena Ranska menetti siirtomaansa Intiasta ja Britannia sai alueella yksinvallan.
"Karnaattinen" viittaa alueeseen, jolla sijaitsee nykyään muun muassa Karnataka
Karnaattiset sodat huipentuivat, kun brittijoukot löivät ranskalaiset Wandewashin taistelussa vuonna 1760 ja miehittivät Pondicherryn vuonna 1761. Pariisin rauhansopimuksessa Pondicherry palautettiin Ranskalle, mutta Ranskan sotilasjoukot poistuivat Intiasta.
Vuonna 1740 alkanut Itävallan perimyssota oli asettanut Ranskan ja Britannian vastakkaisille puolille, mikä johti ensimmäiseen karnaattiseen sotaan 1746–1748. Elokuussa 1746 ranskalaiset piirittivät Madrasin linnan ja valtasivat kaupungin. Vuoden 1748 rauhanteossa Madras palautettiin Englannin Itä-Intian kauppakomppanialle. Toinen karnaattinen sota käytiin 1749–1954. Kenraalikuvernööri Robert Cliven johdolla Britannia hyökkäsi Joseph François Dupleixin johtamia ranskalaisia joukkoja vastaan Arcotissa 1751. Kolmas karnaattinen sota käytiin 1757–1763. Sen aiheutti seitsenvuotisen sodan alkaminen Euroopassa, mikä kiristi Ranskan ja Britannian välejä.
Kangaslampi (Saarijärvi, Hirvaanmäki)

| Kangaslampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°46′21″N, 25°35′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.68)
Laskuoja:  oja Salmijärveen 
Järvinumero:  14.687.1.007
Mittaustietoja
Pinnankorkeus:  168,9 m  
Pituus:  560 m  
Leveys:  470 m  
Rantaviiva:  1,75 km  
Pinta-ala:  10,4 ha  
Tilavuus:  0,0005404 km³ 
Keskisyvyys:  5,2 m  
Suurin syvyys:  12 m  
Saaria:  ei saaria 
 fiKangaslampi 
Kangaslampi  on Keski-Suomessa Saarijärvellä  Hirvaanmäen lähellä sijaitseva lampi.
Maantietoa

Lampi on 560 metriä pitkä, 470 metriä leveä, ja sen pinta-ala on 10,4 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 540 400 kuutiometriä. Sen keskisyvyys on 5,2 metriä ja suurin syvyys on 12,0 metriä. Sen rantaviivan pituus on 1,8 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven alueella (14.68), jonka Iso Suojärven valuma-alueeseen (14.687) se kuuluu. Lammen vedenpinnan korkeus on 168,9 metriä mpy.
Kay Parker

Parker vuonna 2014
Kay Taylor Parker (myös Kay Rebecca Taylor, 28. elokuuta 1944 Birmingham, Englanti, Yhdistynyt kuningaskunta – 14. lokakuuta 2022) oli brittiläinen pornonäyttelijä.
Hän toimi tv-uralla vuosina 1962–1998. Lisäksi hän kirjoitti omaelämäkerran "Taboo: Sacred, Don't Touch" sekä toimi eläköitymisensä jälkeen ihmisten hengellisen hyvinvoinnin konsulttina. Hänet on kiinnitetty AVN-kunniagallerian jäseneksi.
Karvasenjärvi

| Karvasenjärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola (Valkeala)
Koordinaatit:  61°01′25″N, 27°02′36″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  Karvasenoja Murtoseen 
Järvinumero:  14.184.1.024
Mittaustietoja
Pinnankorkeus:  86,6 m  
Pituus:  1,1 km  
Leveys:  490 m  
Rantaviiva:  2,993 km  
Pinta-ala:  23,985 ha  
Saaria:  ei saaria 
 fiKarvasenjärvi 
Karvasenjärvi  eli Karvanen on Kymenlaaksossa Valkealassa, Inkerilässä sijaitseva järvi.
Maantietoa

Järven pinta-ala on 24 hehtaaria, se on 1,1 kilometriä pitkä ja 500 metriä leveä. Järvellä ei ole kartan mukaan saaria.  Sen rantaviivan pituus on 3,0 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Pasinjoen–Hangasjärven valuma-alueeseen (14.184) se kuuluu. Järven vedenpinnan korkeus on 86,6 metriä mpy.
Kangaslampi (Suonenjoki, Hankamäki)

| Kangaslampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°32′23″N, 26°52′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  Kangaslamminpuro Kotaseen 
Järvinumero:  14.718.1.034
Mittaustietoja
Pinnankorkeus:  124,9 m  
Pituus:  500 m  
Leveys:  270 m  
Rantaviiva:  1,651 km  
Pinta-ala:  5,947 ha  
Suurin syvyys:  9,1 m  
Saaria:  ei saaria 
 fiKangaslampi 
Kangaslampi  on Pohjois-Savossa Suonenjoella  Hankamäen lähellä sijaitseva lampi.
Maantietoa

Lampi on 500 metriä pitkä, 270 metriä leveä, ja sen pinta-ala on 5,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,7 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 124,9 metriä mpy.